ai4bharat/Pralekha huggingface dataset:
புவி அறிவியல் அமைச்சகம்
அகில இந்திய தாக்கத்தின் அடிப்படையிலான வானிலை எச்சரிக்கை
♦ நன்கு தெளிவான குறைந்த காற்றழுத்த தாழ்வுப்பகுதிதென்மேற்கு ஜார்கண்ட் மற்றும் சுற்றுப்புறப்பகுதியில் நிலைகொண்டுள்ளது. அடுத்த 3 நாட்களில் இது வடக்கு சத்தீஸ்கர், வடக்கு மத்தியப் பிரதேசம் மற்றும் தெற்கு உத்தரப்பிரதேசம் வழியாக மேற்கு-வடமேற்கு நோக்கி நகர்ந்து படிப்படியாக பலவீனமடைய வாய்ப்புள்ளது.
♦ காற்றழுத்தத் தாழ்வுப் பகுதியின் மேற்கு முனை இமயமலை அடிவாரத்திற்கு அருகில் ஓடுகிறது. மற்றும் கிழக்கு முனை அதன் இயல்பான நிலைக்கு தெற்கே ஓடுகிறது . மேற்கு முனை நாளை முதல் தெற்கு நோக்கி நகர்ந்து அதன் இயல்பான நிலையில் தொடர்ந்து 2 நாட்கள் நிலைகொண்டிருக்கும், பின்னர் வடக்கு நோக்கி நகர்ந்து இமயமலையின் அடிவாரத்திற்கு அடுத்தடுத்து 4-5 நாட்களுக்கு நகரும்.
♦ கூடுதலாக, அரபிக் கடலில் இருந்து வலுவான தாழ்வு நிலையில் தென்மேற்கு காற்று மற்றும் வங்காள விரிகுடாவிலிருந்து கிழக்காக வீசும் காற்று, வடமேற்கு இந்தியாவின் சமவெளிகளில் நாளை முதல் அடுத்த 2 நாட்களுக்கு அதிகமாக இருக்கும்.
♦ இவற்றின் விளைவால், கிழக்கு மத்தியப் பிரதேசத்தில் 27 , 28 ஆகிய தேதிகளிலும் மற்றும் சத்திஸ்கர், விதர்பா ஆகியவற்றில் ஆகஸ்ட் 27,2020 தேதியிலும் பரவலான மழையுடன், விட்டுவிட்டு மிக கனமழைக்கும் வாய்ப்பு உள்ளது.
-----
(Visitor Counter : 88
பிரதமர் அலுவலகம்
மாநிலங்களவையில் குடியரசு துணைத் தலைவர் திரு. ஹமீது அன்சாரியின் பிரியாவிடை நிகழ்ச்சியில் பிரதமர் புகழாரம்
நாடாளுமன்றத்தின் மாநிலங்களவையில் நடைபெற்ற, குடியரசு துணைத்தலைவர் திரு. ஹமீது அன்சாரி பிரியாவிடை நிகழ்ச்சியில், மாநிலங்களவை உறுப்பினர்களுடன் பிரதமர் திரு. நரேந்திர மோடியும் பங்கேற்றார். திரு. அன்சாரியின் குடும்பம் சுமார் நூறு ஆண்டுகளாக பொது வாழ்க்கையில் இருந்த புகழ்மிக்க வரலாறு கொண்டது என்று பிரதமர் குறிப்பிட்டார். குடியரசு துணைத்தலைவர் சிறந்த ராஜதந்திரி என்று பாராட்டிய பிரதமர் பல்வேறு தருணங்களில் அயல்நாட்டு விவகாரங்களில் திரு. அன்சாரியின் தொலைநோக்கு அறிவுரைகளால் பயனடைந்ததாகவும் தெரிவித்தார்.
திரு. ஹமீது அன்சாரிக்கு பிரதமர் தனது நல்வாழ்த்துகளைத் தெரிவித்தார்.
பிரதமர் அலுவலகம்
பிரதமருடன் வால்மார்ட் தலைமை நிர்வாக அதிகாரி திரு. டக் மக்மில்லன் சந்திப்பு
பிரதமர் திரு நரேந்திர மோடியை இன்று வால்மார்ட்டின் தலைமை செயல் அதிகாரி திரு டக் மாக்மில்லன் சந்தித்தார்.
வால்மார்ட்டின் ட்வீட்டுக்கு பதிலளித்துள்ள பிரதமர் கூறியிருப்பதாவது;
"வால்மார்ட்டின் தலைமை நிர்வாக அதிகாரியான திரு டக் மக்மில்லன் உடனான சந்திப்பு பலனளிப்பதாக இருந்தது. வெவ்வேறு விசயங்களில் நுண்ணறிவு கலந்த விவாதங்களை நடத்தினோம். முதலீட்டுக்கான கவர்ச்சிகரமான இடமாக இந்தியா உருவாகி வருவதைக் கண்டு மகிழ்ச்சி அடைகிறேன்’’.
சிறப்பு சேவைகள் மற்றும் கட்டுரைகள்
அரசுப் பணியாளர் தேர்வாணையம் 
பல்வகைப்பணி  ஊழியர் மற்றும் ஹவில்தார்  தேர்வு, 2022
பல்வகைப்பணி  ஊழியர் மற்றும் ஹவில்தார்  தேர்வு, 2022-ஐ கணினி அடிப்படையில் அரசுப் பணியாளர் தேர்வாணையம்  நடத்தவுள்ளது. தென்பிராந்தியத்தில் இந்த தேர்வுக்கு 5,88,798 விண்ணப்பதாரர்கள் அனுமதிக்கப்பட்டுள்ளனர். இந்த தேர்வு சென்னை, கோயம்புத்தூர், மதுரை, சேலம், திருச்சிராப்பள்ளி, திருநெல்வேலி, வேலூர் உட்பட 19 மையங்கள் / நகரங்களில் 32 இடங்களில் நடைபெறும்.
தென்மண்டலத்தில் மே மாதம் 2-4, 8-12, 15-19, 13-16,19-20 என 19 நாட்கள் 3 ஷிப்டுகளில் இந்த தேர்வு நடத்தப்படும். முதல் ஷிப்டு நேரம் காலை 9 மணி முதல் 10.30 மணி வரை, இரண்டாவது ஷிப்டு நேரம் நண்பகல் 12 மணி முதல் பிற்பகல் 01.30 மணி வரை, மூன்றாவது ஷிப்டு நேரம் பிற்பகல் 03.30 மணி முதல் மாலை 05.00 மணி வரை.
மின்னணு முறையிலான அனுமதி சான்றிதழ்களை தேர்வர்கள் அவர்களுக்குரிய தேர்வு தேதியில் இருந்து 4 நாட்களுக்கு முன் மட்டுமே பதிவிறக்கம் செய்ய முடியும். தேர்வுக் கூடங்களில் கைக்கடிகாரங்கள், புத்தகங்கள், துண்டு காகிதங்கள், பருவ இதழ்கள், செல்பேசி, ப்ளூடூத் போன்ற மின்னணு சாதனங்கள் கண்டிப்பாக அனுமதிக்கப்பட மாட்டாது. தேர்வின் போது இத்தகைய பொருட்களை வைத்திருப்பது கண்டறியப்பட்டால் சம்பந்தப் பட்டவருக்கு 3 முதல் 7 ஆண்டுகளுக்கு தேர்வு எழுத தடைவிதிக்கப்படும்.
இந்தத் தகவலை மத்திய அரசுப் பணியாளர் தேர்வாணையமான எஸ்எஸ்சி மண்டல இயக்குநர் திரு கே நாகராஜா வெளியிட்டுள்ள செய்திக்குறிப்பில் தெரிவிக்கப்பட்டுள்ளது.
சுகாதாரம் மற்றும் குடும்ப நலத்துறை அமைச்சகம்
கொவிட்-19 பற்றிய அண்மைத் தகவல்
நாடு தழுவிய தடுப்பூசி இயக்கத்தின் கீழ், இதுவரை 52.36 கோடி தடுப்பூசிகள் செலுத்தப்பட்டுள்ளன.
மொத்த தொற்றாளர்களில், மருத்துவமனைகளில் சிகிச்சை பெறுபவர்களின் எண்ணிக்கை 1.21 விழுக்காடு மட்டுமே; 2020 மார்ச் மாதம் முதல் இதுதான் மிகக் குறைவு
கொவிட் தொற்றுக்காக மருத்துவமனையில் சிகிச்சை பெறுபவர்களின் எண்ணிக்கை 3,87,987.
அதிக குணமடையும் விகிதம் எட்டப்பட்டுள்ளது; தற்போது இது 97.45 விழுக்காடு.
இதுவரை 3,12,60,050 பேர் கொவிட் தொற்றிலிருந்து குணமடைந்துள்ளனர்.
கடந்த 24 மணி நேரத்தில் 39,069 பேர் குணமடைந்துள்ளனர்.
கடந்த 24 மணி நேரத்தில் இந்தியாவில் 41,195 புதிய தொற்று பாதிப்புகள் பதிவாகியுள்ளன
வாராந்திர தொற்று உறுதி விகிதம் 5 விழுக்காட்டுக்கும் குறைவு, தற்போது இது 2.23 விழுக்காடு
தினசரி தொற்று உறுதி விகிதம் 1.94 விழுக்காடு; கடந்த 17 நாட்களாக 3 விழுக்காட்டுக்கும் குறைவு
இதுவரை மொத்தம் 48.73 கோடி கொவிட் தொற்று பரிசோதனைகள் செய்யப்பட்டுள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1745021
குடியரசுத் தலைவர் செயலகம்
குடியரசுத் தலைவர் ஆந்திரா விஜயம் டிசம்பர் 7 மற்றும் 8-ம் தேதிகளில் பல்வேறு நிகழ்ச்சிகளில் பங்கேற்கிறார்
குடியரசு தலைவர் திரு. ராம்நாத் கோவிந்த் டிசம்பர் 7 மற்றும் 8-ம் தேதிகளில் ஆந்திர பிரதேசத்திற்கு  பயணம் மேற்கொள்ள உள்ளார்.
விசாகப்பட்டினத்தின் பீச் ரோட்டில் உள்ள விமான அருங்காட்சியகத்தை டிசம்பர் 7-ம் தேதி தொடங்கிவைக்க உள்ளார். அதே தினம், இ-வகுப்பு அறை மற்றும் அடைகாப்பு மையத்தையும் ஆந்திர பல்கலைக் கழகத்தின் பாதுகாப்பு படிப்புகளுக்கான மையத்தை தொடங்கி வைக்க உள்ளார். விசாகப்பட்டினத்தில் உள்ள டாக்டர். பி.ஆர். அம்பேத்கர் நினைவு பள்ளிக்கும் வருகை புரிகிறார்.
(Visitor Counter : 72
பிரதமர் அலுவலகம்
காலடி கிராமத்தில் உள்ள ஸ்ரீ ஆதி சங்கரர் ஜென்ம பூமி க்ஷேத்திரத்தில் பிரதமர் வழிபாடு
காலடி கிராமத்தில் உள்ள ஸ்ரீ ஆதி சங்கரர் ஜென்ம பூமி க்ஷேத்திரத்தில் பிரதமர் திரு நரேந்திர மோடி வழிபட்டார்.
பிரதமர் மோடி தனது ட்விட்டர் பதிவில், “ஸ்ரீ ஆதி சங்கரர் ஜென்ம பூமி க்ஷேத்திரத்தில் வழிபாடு செய்ததை பெரும் பாக்கியமாகவும், ஆசிர்வாதமாகவும் கருதுகிறேன். நமது கலாச்சார பாதுகாப்பு தொடர்பான ஆதி சங்கராச்சாரியாரின் பெரும் பங்களிப்பிற்காக எதிர்கால சந்ததியினர் கடமைப்பட்டிருப்பார்கள்” என்று தெரிவித்துள்ளார்.
கொச்சியில் உள்ள ஸ்ரீ காஞ்சி காமகோடி பீடத்திற்கு இன்று பிரதமர் நரேந்திர மோடி சென்று வழிபட்டார்.
குடியரசுத் துணைத் தலைவர் செயலகம்
பருத்தி மகசூல் மற்றும் உற்பத்தித்திறனை மேம்படுத்தவும், விவசாயிகளின் வருமானத்திற்கு முன்னுரிமை அளிக்கவும் குடியரசுத் துணைத்தலைவர் அழைப்பு
விவசாயிகளின் வருவாயை அதிகரிக்கும் நோக்கில் இந்தியாவில் பருத்தி விளைச்சல் மற்றும் உற்பத்தித்திறனை மேம்படுத்த அனைத்து பங்குதாரர்களும் ஒருங்கிணைந்த முயற்சிகளை மேற்கொள்ளுமாறு குடியரசுத் துணைத் தலைவர் திரு எம் வெங்கையா நாயுடு இன்று அழைப்பு விடுத்தார்.
உலகின் மற்ற பெரிய பருத்தி உற்பத்தியாளர்களுடன் ஒப்பிடும்போது இந்திய பருத்தியின் குறைந்த விளைச்சல் குறித்து தமது கவலையை வெளிப்படுத்திய திரு நாயுடு, சிறந்த ஆராய்ச்சி மற்றும் சிறந்த நடைமுறைகளைக் கடைப்பிடிப்பதன் மூலம் விவசாயிகளை வழிநடத்த நடவடிக்கை எடுக்க வேண்டும் என்றார்.
இந்திய பருத்தி ஜவுளிகளின் உலகளாவிய போட்டித்தன்மையை அதிகரிக்கவும், நமது பாரம்பரிய வலிமைகளை மூலதனமாக்கவும், நவீன வேளாண் நடைமுறைகளுக்கு மாறவும், பருத்தித் தொழிலில் உலகளாவிய தலைவராக நமது நிலையை உறுதிப்படுத்தவும் அவர் அழைப்பு விடுத்தார்.
விவசாயத்திற்கு அடுத்தபடியாக, ஜவுளித் துறையின் முக்கியத்துவத்தைக் குறிப்பிட்ட திரு நாயுடு, பண்ணை உற்பத்தியை மேம்படுத்துதல், இயந்திரமயமாக்கல், ஜவுளித் தொழிலாளர்களை மேம்படுத்துதல் ஆகியவற்றை மேற்கொண்டு, சிறு நிறுவனங்களுக்கு வழிகாட்டி அந்தத் துறைக்கு ஊக்கமளிக்க வேண்டும் என்று வலியுறுத்தினார். கூடுதல் எக்ஸ்ட்ரா ஸ்டேபிள் பருத்தி மற்றும் இயற்கை பருத்தி போன்ற சிறப்புப் பருத்திகளில் பல்வகைப்படுத்தவும் திரு நாயுடு பரிந்துரைத்தார்.
புது தில்லி விஞ்ஞான் பவனில் சிஐடிஐ-சிடிஆர்ஏ பொன்விழா கொண்டாட்டங்களை குடியரசுத் துணைத் தலைவர் இன்று தொடங்கி வைத்தார். இந்திய ஜவுளித் தொழில் கூட்டமைப்பு  என்பது இந்தியாவில் உள்ள ஜவுளித் துறையின் முன்னணி அமைப்பாகும். பருத்தித் துறையில் பல்வேறு விதை மேம்பாடு மற்றும் விரிவாக்க நடவடிக்கைகளை மேற்கொண்டு வரும் பருத்தி வளர்ச்சி மற்றும் ஆராய்ச்சி சங்கம்  இதன் விரிவாக்கப் பிரிவாகும்.
இந்தியப் பொருளாதாரத்தில் பருத்தியின் முக்கியத்துவத்தைப் பற்றிக் குறிப்பிட்ட குடியரசுத் துணைத் தலைவர், நமது நாகரிக பாரம்பரியத்தில் ஒரு பெரிய மதிப்பை பருத்தியும் கொண்டுள்ளது என்றார். ‘சுதேசி இயக்கம்’ தொடங்கி நமது சுதந்திரப் போராட்டத்தில் பருத்தி முக்கிய பங்கு வகித்ததை அவர் நினைவு கூர்ந்தார். சமூகத்தின் அனைத்துப் பிரிவினரையும் இணைத்ததன் மூலம், "பிரிட்டிஷ் அரசிற்கு எதிராக மக்கள் போராடுவதற்கு பருத்தி மிக முக்கியமான காரணிகளில் ஒன்றாகும்" என்று அவர் கூறினார்.
உலகின் மிகப்பெரிய பருத்தி உற்பத்தியாளராக  இருந்தாலும், பருத்தி சாகுபடியில்  அதிக பரப்பளவைக் கொண்டிருந்தாலும், இந்தியாவில் ஹெக்டேருக்கான விளைச்சல் 460 கிலோ பருத்தி என குறைவாக இருப்பது குறித்து திரு நாயுடு தனது கவலையைத் தெரிவித்தார். ஒரு ஹெக்டேருக்கு உலக சராசரியான 800 கிலோ பருத்தியுடன் ஒப்பிடும் போது, இதை மேம்படுத்த நடவு அடர்த்தியை மேம்படுத்தவும், பருத்தி அறுவடையை இயந்திரமயமாக்கவும், வேளாண் ஆராய்ச்சிக்கு முக்கியத்துவம் அளிக்கவும் அவர் அழைப்பு விடுத்தார்.
பருத்தி நூலில் இந்தியா வலுவான உலகளாவிய தடம் பெற்றிருந்தாலும், துணிகள் மற்றும் ஆடைகளில் அதன் போட்டித்தன்மையை மேம்படுத்த வேண்டும் என்று அவர் குறிப்பிட்டார். திருத்தப்பட்ட - தொழில்நுட்ப மேம்பாட்டு நிதித் திட்டம் மற்றும் சமர்த் எனும் ஜவுளித் துறை திறன் மேம்பாட்டுத் திட்டம் போன்ற அரசு திட்டங்கள் இந்த இலக்குகளை அடைவதை நோக்கமாகக் கொண்டுள்ளன என்றார் அவர்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1815947
சிறப்பு சேவைகள் மற்றும் கட்டுரைகள்
தேங்காய் மதிப்பு கூட்டுப்பொருட்களுக்கான பயிற்சித் திட்டங்கள்
தென்னை வளர்ச்சி வாரியம், கேரள மாநிலம் அலுவாவில் உள்ள வாழக்குளத்தில் அமைந்துள்ள அதன் தொழில்நுட்ப நிறுவனத்தில் ஒருநாள் பயிற்சி முதல் நான்கு நாள் பயிற்சி திட்டத்திற்கு ஏற்பாடு செய்துள்ளது. தேங்காய் சிப்ஸ், பிஸ்கெட்டுகள், சாக்லெட், சட்னி பவுடர், தேங்காய் பர்ஃபி, ஊறுகாய், ஜாம் போன்ற பொருட்களை தயாரிக்க இந்தப் பயிற்சிகள் வழங்கப்படுகின்றன.
வினிகர் மற்றும் நாடா டி கோகோ தயாரிக்கும் ஒருநாள் பயிற்சியும் வழங்கப்படுகிறது. சுவையூட்டப்பட்ட தேங்காய்ப் பால், வேர்களின் அடிப்படையிலான உற்பத்தி பொருட்கள், இளநீர் ஐஸ்கிரீம் ஆகியவற்றுக்கான தொழில்நுட்பத்தைப் பயிற்சியாளர்கள் பெறலாம்.
இந்தப் பயிற்சி பெற விரும்புவோர் திங்கள் முதல் வெள்ளி வரை காலை 9 மணி முதல் மாலை 5.30 மணி வரை 0484-2679680 என்ற எண்ணில் தொடர்பு கொள்ளலாம் அல்லது பதிவு, கட்டணம் மற்றும் தொழில்நுட்ப பரிமாற்றம் தொடர்பான விவரங்களுக்கு cit-aluva@coconutboard.gov.in என்ற மின்னஞ்சல் முகவரிக்கு எழுதலாம்.
சுகாதாரம் மற்றும் குடும்ப நலத்துறை அமைச்சகம்
டாக்டர் ஹர்ஷ் வர்த்தன் தலைமையில் உலக சுகாதார நிறுவனத்தின் நிர்வாகக் குழு கூட்டம்
உலக சுகாதார நிறுவனத்தின் நிர்வாகக் குழு கூட்டத்தின் தலைவர் என்ற முறையில், நிர்வாகக் குழு கூட்டத்திற்கு இந்திய சுகாதாரம் மற்றும் குடும்ப நலத் துறை அமைச்சர் டாக்டர் ஹர்ஷ் வர்த்தன் தலைமை வகித்தார். நிர்வாகக் குழுவின் துணைத் தலைமை நிர்வாகிகள், உலக சுகாதார நிறுவனத்தின் தலைமை இயக்குநர் ஆகியோரும் இந்தக் குழுவில் இடம் பெற்றுள்ளனர். கவனிக்கும் நிலையில் பங்கேற்றவர்கள் மற்றும் உலக சுகாதார நிறுவனத்தின் தலைமை அலுவலகத்தைச் சேர்ந்த மூத்த அதிகாரிகள் ஆகியோரும் இந்தக் கூட்டத்தில் கலந்து கொண்டனர்.
செயல்திட்டம், பட்ஜெட் மற்றும் நிர்வாகக் கமிட்டின் 32வது அமர்வுக்கான தேதிகளை இறுதி செய்தல், 73வது உலக சுகாதார கூட்டத்தின் அமர்வுகளை மீண்டும் நடத்துதல், 147வது நிர்வாகக் குழு கூட்டம் ஆகியவற்றுக்கான தேதிகளை நிர்ணயம் செய்வது ஆகியவை இந்தக் கூட்டத்தின் விவாதப் பொருட்களாக முன்வைக்கப்பட்டிருந்தன.
கோவிட் 19 பாதிப்பால் ஏற்பட்டுள்ள பிரச்சினைகள் பற்றிக் குறிப்பிட்ட அவர், ``கோவிட் 19 நோயை கொள்ளை நோய் என நான்கு மாதங்களுக்கு முன்பு உலக சுகாதார நிறுவனம் அறிவித்தது. இந்த நோயால் சுமார் 17 மில்லியன் மக்கள் பாதிக்கப்பட்டுள்ளனர். விலை மதிக்க முடியாத 662 ஆயிரம் உயிர்கள் பலியாகியுள்ளன. உலகப் பொருளாதாரத்துக்கு இதனால் மோசமான பாதிப்புகள் ஏற்பட்டுள்ளன'' என்று டாக்டர் ஹர்ஷ் வர்த்தன் கூறினார்.
உலக அளவில் செயல்பாடுகள், ஆதரவு, ஒத்துழைப்பை உருவாக்குவதற்கு, பல்துறை கூட்டு முயற்சிகளை ஏற்படுத்துவதன் மூலம், தொற்றும் தன்மையுள்ள மற்றும் தொற்றும் தன்மை இல்லாத நோய்களை இன்னும் சிறப்பாக எதிர்கொள்வதற்கான வழிமுறைகளை உருவாக்க வேண்டும்'' என்று உலக சுகாதார நிறுவனத்தின் அங்கத்தினர்களுக்கு டாக்டர் ஹர்ஷ் வர்த்தன் வேண்டுகோள் விடுத்தார். கோவிட் பாதிப்புக்குப் பிந்தைய காலக்கட்டத்தில் ஏற்படும் புதிய அச்சுறுத்தல்கள் மற்றும் சவால்களை எதிர்கொள்வதற்கு, புதிய சிந்தனைகளுடன் கூடிய வழிமுறைகள் பற்றி ஆராய வேண்டும் என்று அவர் கூறினார்.
``எதிர்வரும் புதிய சவால்களை சிறப்பாகக் கையாள்வதன் மூலம், உரிய காலத்தில், போதிய மற்றும் ஒருங்கிணைந்த விளைவுகளை உருவாக்குவதற்கு, அனைத்து தரப்பினரும் ஒருங்கிணைந்து செயல்பட வேண்டும்'' என்றும் டாக்டர் ஹர்ஷ் வர்த்தன் வலியுறுத்தினார்.
(Visitor Counter : 430
சுகாதாரம் மற்றும் குடும்ப நலத்துறை அமைச்சகம்
பிரதமர் ஸ்வஸ்திய சுரக்ஷா யோஜனா திட்டத்தின் கீழ் நிறுவப்பட்ட புதிய எய்ம்ஸ் மருத்துவமனைகளில் கொவிட் தொற்றுக்கு உயர்தர சிகிச்சை
நாட்டில் மூன்றாம் நிலை மருத்துவமனைகளில் ஏற்படும் பற்றாக்குறையைத் தீர்க்கவும், மருத்துவக் கல்வியை மேம்படுத்தவும் கடந்த 2003-ஆம் ஆண்டு ஆகஸ்ட் மாதம் பிரதமர் ஸ்வஸ்திய சுரக்ஷா யோஜனா திட்டத்தை மத்திய அரசு அறிவித்தது. இதன்படி இந்தியாவில் புதிதாக 22 எய்ம்ஸ் மருத்துவமனைகளை நிறுவ அனுமதி அளிக்கப்பட்டதோடு, அவற்றில் போபால், புவனேஸ்வர், ஜோத்பூர், பட்னா, ராய்பூர், ரிஷிகேஷ் ஆகிய ஆறு இடங்களில் மருத்துவமனைகள் முழுவதும் இயங்கத் தொடங்கிவிட்டன. மேலும் ஏழு எய்ம்ஸ் மருத்துவமனைகளில் புற நோயாளிகள் பிரிவும், எம்பிபிஎஸ் வகுப்புகளும் தொடங்கப்பட்டுள்ளன. ஐந்து மருத்துவமனைகளில் எம்பிபிஎஸ் வகுப்புகள் மட்டும் நடைபெற்று வருகின்றன.
கடந்த ஆண்டு நாட்டில் பெருந்தொற்று தொடங்கியது முதல், பிரதமர் ஸ்வஸ்திய சுரக்ஷா யோஜனா திட்டத்தின் கீழ் நிறுவப்பட்டுள்ள எய்ம்ஸ் மருத்துவமனைகள், கொவிட் மேலாண்மையில் மிக முக்கிய பங்கு வகித்து வருகின்றன.
2021-ஆம் ஆண்டு ஏப்ரல் மாதத்தின் இரண்டாவது வாரம் முதல், இந்த மருத்துவமனைகளில் கொவிட் சிகிச்சைக்கென்று பிரத்தியேகமாக 1300க்கும் அதிகமான பிராணவாயு வசதியுடன் கூடிய படுக்கைகளும், 530 அவசர சிகிச்சை பிரிவு படுக்கைகளும் ஏற்படுத்தப்பட்டுள்ளன. இதன் மூலம் இங்குள்ள மொத்த பிராணவாயு மற்றும் அவசர சிகிச்சைப் பிரிவு படுக்கைகளின் எண்ணிக்கை முறையே 1900 மற்றும் 900 ஆக அதிகரித்துள்ளது. மருத்துவ உதவிகளின் தேவை அதிகரித்திருப்பதைக் கருத்தில்கொண்டு 2021 ஏப்ரல்- மே மாதங்களில் ரேபரேலி மற்றும் கோரக்பூரில் உள்ள எய்ம்ஸ் மருத்துவமனைகளில் கொவிட் சிகிச்சை அளிக்கப்பட்டு வருகிறது. இதன் மூலம் உத்தரப்பிரதேச மாநிலத்தில் உள்ள தொலைதூர மாவட்டங்களான ஃபதேபூர், பாராபங்கி, கௌஷம்பி, பிரதாப்கர், சுல்தான்பூர், அம்பேத்கர் நகர், பஸ்தி, சந்த் கபீர் நகர், மஹாராஜ்கஞ்ச், குஷிநகர், டியோரியா, பல்லியா, மாவ், அசம்கர் ஆகியவற்றைச் சேர்ந்த நோயாளிகள் பயனடைகிறார்கள்.
ராய்பூர், ஜோத்பூர், பட்னா, ரிஷிகேஷ், புவனேஸ்வர், போபாலில் உள்ள எய்ம்ஸ் மருத்துவமனைகளில் மியூகோர்மைகாஸிஸ் என்ற கருப்பு பூஞ்சை நோய்க்கும் சிறந்த மற்றும் உயர்தர சிகிச்சை அளிக்கப்பட்டு வருகிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?
------
(
பிரதமர் அலுவலகம்
உத்தரப்பிரதேச மாநிலம் பிரயாக்ராஜில் 29 பிப்ரவரி 2020-ல் நடைபெற உள்ள மாபெரும் நலத்திட்ட உதவிகள் வழங்கும் முகாமில், மாற்றுத் திறனாளிகள், மூத்த குடிமக்களுக்கான வாழ்வாதார உதவிகள் மற்றும் கருவிகளை பிரதமர் வழங்க உள்ளார்
பிரயாக்ராஜில் சமூக அதிகார முகாம்
உத்தரப்பிரதேச மாநிலம் பிரயாக்ராஜில் 29 பிப்ரவரி 2020-ல் நடைபெற உள்ள மாபெரும் நலத்திட்ட உதவிகள் வழங்கும் முகாமில் மூத்த குடிமக்கள்  மற்றும் மாற்றுத் திறனாளிகளுக்கான  வாழ்வாதார உதவிகள் மற்றும் கருவிகளை பிரதமர் திரு.நரேந்திர மோடி வழங்க உள்ளார்.
பயனாளிகளின் எண்ணிக்கை, வழங்கப்பட உள்ள கருவிகள் மற்றும் நிதியுதவித் தொகை அடிப்படையில், இந்த முகாம் நாட்டிலேயே மிகப் பெரிய நலத்திட்ட உதவிகள் வழங்கும் முகாமாக அமைய உள்ளது.
இந்த மாபெரும் முகாமில், 26,000-க்கும் மேற்பட்ட பயனாளிகளுக்கு, சுமார் 56,000-க்கும் மேற்பட்ட, பல்வேறு வகையான உபகரணங்களும் நிதியுதவியும் வழங்கப்பட உள்ளன. இந்த நிதியுதவி மற்றும் உபகரணங்களின் மொத்த மதிப்பு சுமார் ரூ.19 கோடியாகும்.
மாற்றுத்திறனாளிகள் மற்றும் மூத்த குடிமக்களின் அன்றாட வாழ்க்கை மற்றும் சமூக பொருளாதார நிலையை மேம்படுத்துவதற்காகவே இந்த நிதியுதவியும். உபகரணங்களும் வழங்கப்பட உள்ளன.
(Visitor Counter : 102
பிரதமர் அலுவலகம்
திரிபுரா முதல்வர் பிரதமருடன் சந்திப்பு
திரிபுரா முதலமைச்சர் டாக்டர் மாணிக் சஹா பிரதமர் திரு. நரேந்திர மோடியை இன்று சந்தித்தார்.
பிரதமர் அலுவலகம் எக்ஸ் சமூக வலைதளத்தில் வெளியிட்டுள்ள செய்தியில்:
திரிபுரா முதல்வர் மாணிக் சஹா, பிரதமர் நரேந்திர மோடியை சந்தித்தார்.
அறிவியல் மற்றும் தொழில்நுட்பத்துறை
ஒரு நூற்றாண்டுக்கு முன் கண்டறியப்பட்டவிண்மீனின் மையப்பகுதி அதிக உமிழ்வை எட்டியதைக் கண்டறிந்த 11 சர்வதேச தொலைநோக்கிகள்
பூமியில் இருந்து சுமார் 950 மில்லியன் ஒளி ஆண்டுகள் தொலைவில் அமைந்துள்ள பிஎல் லெசர்ட்டே எனப்படும் கிட்டத்தட்ட ஒரு நூற்றாண்டுக்கு முன்பு கண்டுபிடிக்கப்பட்ட விண்மீனின் மையப்பகுதி அதன் அதிகபட்ச கதிர்வீச்சை எட்டியுள்ளது. ராமன் ஆராய்ச்சி நிறுவனத்தைச் சேர்ந்த முதுநிலை ஆராய்ச்சி மாணவியான அதிதி அகர்வால் தலைமையிலான குழுவினர் மேற்கொண்ட ஆய்வில், பிஎல் லெசர்ட்டேவில் இருந்து வெளிவந்த ஒளிப்பிழம்பு 202 ஆகஸ்ட் 21 அன்று உச்சத்தை எட்டியதாகக் கூறப்பட்டுள்ளது.
உலகெங்கிலும் அமைந்துள்ள பதினொரு தொலைநோக்கிகளின் தொடர்ச்சியான கண்காணிப்புகளின் மூலம் பிஎல் லெசர்ட்டேவின் உமிழ்வு கண்டறியப்பட்டது. அவற்றில் ஒன்று லடாக்கின் ஹன்லேயில் அமைந்துள்ள இமயமலை சந்திரா தொலைநோக்கி.
2020 ஜூலை மாதத் தொடக்கத்தில் உமிழத் தொடங்கிய பிஎல் லெசர்ட்டே, 2020 ஜூலை 13 முதல் 2020 செப்டம்பர் 14 வரை 84 நாட்களுக்கு தொடர்ந்ததாகவும், முதன்முறையாக 2020 ஆகஸ்ட் 21-ம் தேதியன்று பிரகாசம் உச்சத்தை எட்டியதாகவும் இந்த ஆய்வில் தெரிவிக்கப்பட்டுள்ளது. இது போலந்தின் க்ராகோவில் அமைந்துள்ள டால்-கிர்காம் தொலைநோக்கி மூலம் நன்கு படம்பிடிக்கப்பட்டது.
ஆய்வுக் கட்டுரையை முழுமையாகக் காண; https://arxiv.org/abs/2302.10177

AP/CR/KRS
எரிசக்தி அமைச்சகம்
கொவிட் தொற்றுக்கு எதிரான போராட்டத்தில் மின் அமைச்சகத்தின் பொது துறை நிறுவனங்கள் உதவி: பிரதமர் நல நிதிக்கு ரூ.925 கோடி வழங்கியது
கொவிட் தொற்றுக்கு எதிரான போராட்டத்தில், மின்துறை அமைச்சகத்தின் பொதுத்துறை நிறுவனங்கள், பல வழிகளில் உதவி வருகின்றன. நாடு முழுவதும் உள்ள ஊழியர்கள், ஒப்பந்த தொழிலாளர்கள் மற்றும் அவர்களது குடும்பத்தினருக்கு உதவ 200 இடங்களில் கொவிட் சிகிச்சை மையங்களை அமைத்துள்ளன. இங்கு ஆக்ஸிஜன் படுக்கைகள் உட்பட பல வசதிகள் செய்து கொடுக்கப்பட்டுள்ளன. இதன் மூலம் அரசு மருத்துவமனைகள் மற்றும் தனியார் மருத்துவமனைகளில் நோயாளிகளின் எண்ணிக்கையை குறைக்க முடிகிறது.
தனிமை மையங்கள் அமைப்பது, முகக்கவசங்கள், கிருமிநாசினிகள் விநியோகிப்பது, ஆக்ஸிஜன் படுக்கைகள் வழங்குவது, தேசிய தலைநகர் மண்டலத்தில் தடுப்பூசி முகாம் நடத்துவது போன்ற பணிகளில் மின் அமைச்சகத்தின் பொதுத்துறை நிறுவனங்கள் ஈடுபட்டுள்ளன. இது தவிர பிரதமர் நலநிதிக்கு, மின் அமைச்சகத்தின் பொதுத்துறை நிறுவனங்கள் சார்பில் சுமார் ரூ.925 கோடி நிதி அளிக்கப்பட்டுள்ளது.
தில்லி தேசிய தலைநகர் மண்டலத்தில் 11 ஆக்ஸிஜன் உற்பத்தி ஆலைகள் அமைப்பதற்கு தேசிய அனல் மின் நிறுவனம் ஆர்டர் கொடுத்துள்ளது. மேலும், சிலிண்டரில் ஆக்ஸிஜன் நிரப்பும் வசதியுடன் 2 ஆலைகள் அமைக்கவும் ஆர்டர் கொடுக்கப்பட்டுள்ளது. இது தவிர மாநிலங்களின் மற்ற பகுதிகளிலும் 8 ஆக்ஸிஜன் ஆலைகளை இந்நிறுவனம் அமைக்கிறது. அதோடு, பெறுநிறுவன சமூக கடமை திட்டத்தின்  கீழ், பல மாநிலங்களில் உள்ள அரசு மருத்துவமனைகளில் ஆக்ஸிஜன் ஆலைகள் அமைக்கவும் உதவிக்கரம் நீட்டியுள்ளது.
இதேபோல், மின் அமைச்சகத்தின் மற்றொரு பொதுத்துறை நிறுவனமான ஆர்இசி, சிஎஸ்ஆர் திட்டத்தின் கீழ், புனேவில் உள்ள தால்வி மருத்துவமனையில் ஆக்ஸிஜன் உற்பத்தி ஆலைகள் அமைக்க ரூ.2.21 கோடி நிதி அளித்துள்ளது. இதே போல் பிதோராகர், உத்தராகண்ட், ககாரியா, சத்ரா, சம்பா, பரண், மலப்புரம் ஆகிய இடங்களில் ஆக்ஸிஜன் உற்பத்தி ஆலைகள் அமைக்கவும் ஆர்இசி நிறுவனம் நிதி உதவி அளித்து வருகிறது.
இந்திய மின் பகிர்வு நிறுவனம் , சிஎஸ்ஆர் நிதி மூலம், ராஜஸ்தானின் ஜைசல்மர், ஹரியானாவின் குருகிராம் ஆகிய இடங்களில் ஆக்ஸிஜன் உற்பத்தி ஆலைகள் அமைக்கின்றன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1719026
பிரதமர் அலுவலகம்
லால் பகதூர் சாஸ்திரியின் பிறந்தநாளை முன்னிட்டு பிரதமர் அவருக்கு மரியாதை
தில்லி பிரதமர்கள் அருங்காட்சியகத்தில் லால்பகதூர் சாஸ்திரி அரங்கில் இடம்பெற்றுள்ள ஒரு சில காட்சிகளையும் பிரதமர் பகிர்வு
முன்னாள் பிரதமர் லால் பகதூர் சாஸ்திரியின் பிறந்தநாளை முன்னிட்டு பிரதமர் திரு நரேந்திர மோடி அவருக்கு மரியாதை செலுத்தியுள்ளார். லால் பகதூர் சாஸ்திரி குறித்த தமது காணொளி ஒன்றையும் பிரதமர் பகிர்ந்தார். பிரதமராக அன்னாரது வாழ்க்கை பயணம் மற்றும் சாதனைகளை விவரிக்கும் வகையில் தில்லியின் பிரதமர்கள் அருங்காட்சியகத்தில் அமைக்கப்பட்டுள்ள லால் பகதூர் சாஸ்திரி அரங்கில் இடம்பெற்றுள்ள ஒரு சில காட்சிகளையும் திரு மோடி பகிர்ந்துள்ளார்.
ட்விட்டர் பதிவில் பிரதமர் தெரிவித்ததாவது:
“தமது எளிமை மற்றும் சிறந்த முடிவுகளை எடுக்கும் குணத்திற்காக இந்திய மக்கள் அனைவராலும் லால் பகதூர் சாஸ்திரி ஈர்க்கப்படுகிறார். நம் வரலாற்றின் கடிமனமான சூழலில் அவரது திடமான தலைமைப் பண்பு என்றும் நினைவில் கொள்ளப்படும். அன்னாரது பிறந்தநாளன்று அவருக்கு மரியாதை செலுத்துகிறேன்.”
“பிரதமராக அவரது வாழ்க்கை பயணம் மற்றும் சாதனைகளை விவரிக்கும் வகையில் தில்லியின் பிரதமர்கள் அருங்காட்சியகத்தில் அமைக்கப்பட்டுள்ள லால் பகதூர் சாஸ்திரி அரங்கில் இடம்பெற்றுள்ள ஒரு சில காட்சிகளையும் சாஸ்திரி அவர்களின் பிறந்தநாளன்று பகிர்கிறேன். அருங்காட்சியகத்தை நேரில் சென்று பாருங்கள்....”
ஆயுஷ்
ஸ்ரீநகரில் உள்ள யுனானி மருத்துவத்திற்கான மண்டல ஆராய்ச்சி நிறுவனம் உயர்சிறப்பு மையமாக உருவாக்கப்படும்: திரு சர்பானந்தா சோனோவால்
“நல்ல ஆரோக்கியம் மற்றும் நல்வாழ்வுக்கான யுனானி மருத்துவத்தில் உணவு மற்றும் ஊட்டச்சத்து” என்ற சர்வதேச மாநாட்டை மத்திய ஆயுஷ், துறைமுகங்கள், கப்பல் மற்றும் நீர்வழிகள் அமைச்சர் திரு சர்பானந்தா சோனோவால் ஸ்ரீநகரில் இன்று தொடங்கி வைத்தார்.
நிகழ்ச்சியில் பேசிய அவர், ஸ்ரீநகரில் உள்ள யுனானி மருத்துவத்திற்கான மண்டல ஆராய்ச்சி நிறுவனம் உயர்சிறப்பு மையமாக உயர்த்தப்படும் என அறிவித்தார். ஆயுஷ், பெண்கள் மற்றும் குழந்தைகள் மேம்பாட்த் துறை இணை அமைச்சர் டாக்டர் முன்ஜபரா மகேந்திரபாய் ஆகியோர் மாநாட்டில் கலந்து கொண்டனர்.
ஆரோக்கியமான வாழ்க்கை, நோய் தடுப்பு மற்றும் சிகிச்சைக்கு சமநிலை மற்றும் சத்தான உணவு முக்கியம் என்று திரு சோனோவால் கூறினார். யுனானி மருத்துவர்கள் மருந்துகளுடன் உணவில் பொருத்தமான மாற்றங்களைச் செய்து சிகிச்சையை பரிந்துரைக்கின்றனர். இது தொடர்பாக, யுனானி மருத்துவத்திற்கான மண்டல ஆராய்ச்சி நிறுவனத்தை உயர்சிறப்புப் ஆயுஷ் மையமாக மேம்படுத்த அமைச்சகம் விரும்புகிறது என்று அவர் கூறினார்.
யுனானி மருத்துவப் பயிற்சிக்கான அளவுகோல்களை உலக சுகாதார அமைப்பு மற்றும் ஆயுஷ் அமைச்சகம் வெளியிட்டுள்ளதாகவும், நல்ல தரமான யுனானி மருத்துவச் சேவைகளுக்கான பயிற்சித் தேவைகள் உள்ளிட்ட அம்சங்களை இந்த ஆவணம் நிவர்த்தி செய்யும் என்றும் அமைச்சர் தெரிவித்தார்.
ஆரோக்கியத்தைப் பேணுவதற்கும் நோய்களைத் தடுப்பதற்கும் ஆரோக்கியமான உணவுப் பழக்கவழக்கங்களுக்குமான விரிவான வழிகாட்டுதல்களை யுனானி மருத்துவம் வழங்குகிறது என்று டாக்டர் முன்ஜபரா மகேந்திரபாய் தமது உரையில் கூறினார்.
மருந்துகள் மற்றும் மருத்துவ உணவுகள் மூலம் கொவிட்-19க்கு எதிரானப் போராட்டத்தில் நோய் எதிர்ப்பு சக்தியை அதிகரிப்பதில் ஆயுஷ் அமைப்பின் பங்கை அவர் பாராட்டினார். யுனானி மருத்துவத்தில் ஆராய்ச்சி மற்றும் மேம்பாட்டில் சிசிஆர்யூஎம்-ன் பங்களிப்பையும் அவர் பாராட்டினார்.
மேலும் விவரங்களுக்கு, இந்த ஆங்கிலச் செய்திக் குறிப்பைக் காணவும்: https://pib.gov.in/PressReleasePage.aspx?PRID=1804821
மனித வள மேம்பாட்டு அமைச்சகம்
நாடு முழுவதுமுள்ள கேந்திரிய வித்யாலயா மாணவர்களுடன் மத்திய கல்வி அமைச்சர் உரையாடினார்
மத்திய கல்வி அமைச்சரும் கேந்திரிய வித்யாலயா அமைப்பின் தலைவருமான திரு ரமேஷ் பொக்ரியால் ‘நிஷாங்க்’, நாடு முழுவதுமுள்ள கேந்திரிய வித்யாலயா மாணவர்களுடன் காணொலி மூலம் உரையாடினார்.
உரையாடலின் போது பல்வேறு துறைகள், தலைப்புகள் குறித்து மாணவர்கள் கேள்விகளை எழுப்பினர். குருகிராம் கேந்திரிய வித்யாலயா மாணவர் ஒருவரின் கேள்விக்கு பதிலளித்த திரு பொக்ரியால், கொவிட்-19 காரணமாக பாடத்திட்டத்தில் 30 சதவீதம் குறைக்கப்பட்டுள்ளதால், இந்த வருட ஜெஈஈ, நீட் போன்ற தேர்வுகளில் கேள்விகளுக்கு விடையளிப்பது மாணவர்களுக்கு எளிதாக இருக்கும் என்றார்.
வாரணாசியில் இருந்து மாணவர் ஒருவர் எழுப்பிய கேள்விக்கு பதிலளித்த அமைச்சர், பள்ளிகள் மீண்டும் திறக்கப்பட்ட பின்பும் ஆன்லைன் கல்வி வசதி தொடரும் என்றார். சில காலத்துக்கு ஆன்லைன், வகுப்பறைக் கல்வி என இரண்டு முறைகளும் பின்பற்றப்படும் என்று அவர் கூறினார்.
புதிய கல்விக் கொள்கை-2020 குறித்து ஆண்ட்ரூஸ்கன்ஜ் கேந்திரிய வித்யாலயா மாணவர் ஒருவரின் கேள்விக்கு பதிலளித்த திரு பொக்ரியால், “புத்தக அறிவை விட செயல்முறை அறிவுக்கு புதிய கல்விக் கொள்கையில் அதிக முக்கியத்துவம் வழங்கப்பட்டது. ஆறாம் வகுப்பில் இருந்தே தொழில்முறை பயிற்சி வசதி மாணவர்களுக்கு வழங்கப்படும். பள்ளி அளவிலேயே செயற்கை நுண்ணறிவு குறித்து கற்றுத்தரப்படும். அதே சமயம், இந்திய கலாச்சாரம் மற்றும் மதிப்புகளுக்கும் ஊக்கமளிக்கப்படும். தற்சார்பு இந்தியா கனவை நனவாக்கும் வல்லமை இந்தக் கொள்கைக்கு உள்ளது,” என்றார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1689748